**Pirkimo sutartis**

2023 m. rugsėjo mėn. d.

Vilnius

Valstybinė ligonių kasa prie Sveikatos apsaugos ministerijos (toliau – Pirkėjas/VLK), juridinio asmens kodas 191351679, registruota Europos a. 1, Vilnius, atstovaujama direktoriaus Gintaro Kacevičiaus, veikiančio VLK nuostatų pagrindu, ir

UAB „Armila” (toliau – Pardavėjas), juridinio asmens kodas 123813957, kurio registruota buveinė yra Molėtų pl. 75, Vilnius, atstovaujama direktoriaus Remigijaus Mielinio, veikiančio bendrovės įstatų pagrindu,

toliau kartu vadinami šalimis, o kiekvienas atskirai – šalimi, vadovaujantis

– Lietuvos Respublikos viešųjų pirkimų įstatymu (toliau – Viešųjų pirkimų įstatymas),

– Lietuvos Respublikos civiliniu kodeksu (toliau – Civilinis kodeksas),

– Peritoninės dializės tirpalų pirkimo (Nr. 668163) (toliau – Konkursas), vykdomo atviro konkurso būdu, sąlygomis, patvirtintomis VLK nuolat veikiančios centralizuotai apmokamų vaistinių preparatų ir medicinos pagalbos priemonių viešųjų pirkimų komisijos (toliau – Komisija) 2023 m. gegužės 5 d. sprendimu (protokolo Nr. VP-235),

– Pardavėjo 2023 m. rugsėjo 11 d. Pirkimo pasiūlymu (toliau – Pasiūlymas), pateiktu atnaujinto varžymosi pirkimui (Viešųjų pirkimų tarnybos Centrinė viešųjų pirkimų informacinė sistemos (toliau – CVP IS) Nr. 686361) (toliau bendrai – Pasiūlymas),

– 2023 m. rugsėjo 19 d. Komisijos sprendimu (protokolo Nr. VP-490) sudarė šią sutartį dėl *Peritoninės dializės tirpalų pirkimo 1* *Pirkimo objekto dalies 1.1 ir 1.3 punktų bei dėl 2, 3 Pirkimo objekto dalių* (toliau - Pirkimo sutartis) ir susitarė dėl toliau išvardintų sąlygų.

**1. Bendrosios nuostatos**

1.1. Pirkimo sutartyje naudojamos sąvokos:

1.1.1. Prekė (-ės) – Pardavėjo pagal Pirkimo sutartį tiekiamos prekės;

1.1.2. Preliminarioji sutartis – sudaryta sutartis tarp VLK ir Pardavėjo dėl vaistinių preparatų, kurie bus perkami CVP IS atlikus atnaujinto varžymosi procedūras, kuri nustato sąlygas, taikomas Pirkimo sutartims, sudarytoms Preliminariosios sutarties galiojimo laikotarpiu.

**2. Pirkimo sutarties dalykas**

2.1. Pirkimo sutartimi Pardavėjas įsipareigoja Pirkėjui tiekti Pirkimo sutarties priede „Peritoninės dializės tirpalų perkamų iš UAB „Armila“ techninė specifikacija“ (toliau – Pirkimo sutarties priedas) nurodytas Prekes, o Pirkėjas įsipareigoja priimti tinkamai pristatytas Prekes ir sumokėti už jas Pirkimo sutartyje nustatytomis sąlygomis ir tvarka.

**3. Šalių teisės ir pareigos**

3.1. **Pardavėjas įsipareigoja**:

3.1.1. pristatyti Prekes per Pirkimo sutartyje nurodytą terminą Pirkėjo Užsakyme nurodytu adresu į gydymo įstaigas (toliau – Prekių gavėjai);

3.1.2. užtikrinti, kad tiekiamos Prekės atitiktų visus, su jų tiekimu ir kokybe susijusių teisės aktų reikalavimus;

3.1.3. užtikrinti, kad tiekiamos Prekės būtų kokybiškos ir atitiktų Pirkimo sutarties priedo ir Pirkimo techninės specifikacijos reikalavimus, Prekės registruotoją, bei Prekės pavadinimą;

3.1.4. užtikrinti Prekių pasiūlą visą Pirkimo sutarties galiojimo laikotarpį;

3.1.5. be raštiško Pirkėjo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

3.1.6. laikytis konfidencialumo ir asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Pirkimo sutartį, išskyrus tiek, kiek tai reikalinga Pirkimo sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams;

3.1.7. sudarius Pirkimo sutartį, tačiau ne vėliau negu Pirkimo sutartis pradedama vykdyti, Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus;

3.1.8. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

3.1.9. Pirkėjui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo;

3.1.10. ne vėliau kaip per 5 (penkias) darbo dienas po Pirkimo sutarties įsigaliojimo Pirkėjui pateikti įrodymus dėl atitikimo Konkurse keliamam (-iems) žaliojo (aplinkos apsaugos) pirkimo reikalavimui (-ams).

3.2. **Pardavėjas turi teisę**:

3.2.1. gauti visą informaciją, reikalingą tinkamam Pirkimo sutarties vykdymui;

3.2.2. sutartinių įsipareigojimų vykdymui pasitelkti šiuos Subtiekėjus (jei pasitelkiami (Subtiekėjai nebuvo pasitelkti):

3.2.2.1. savo Pasiūlyme nurodytus Subtiekėjus, kuriais Pardavėjas rėmėsi kvalifikacijai atitikti: [pavadinimas (-ai), įmonės kodas bei kvalifikacijos reikalavimas, kurį turi atitikti subtiekėjas].

3.2.2.2. kitus iki Pirkimo sutarties sudarymo Pardavėjui žinomus Subtiekėjus: [pavadinimas (-ai), įmonės kodas];

3.2.3. Pirkimo sutartyje nustatyta tvarka prašyti Pirkėjo pratęsti Prekių pristatymo terminą;

3.2.4. Pardavėjas turi visas Pirkimo sutartyje bei Lietuvos Respublikos galiojančiuose teisės aktuose numatytas teises ir pareigas.

3.3. **Pirkėjas įsipareigoja**:

3.3.1. sudaryti visas nuo Pirkėjo priklausančias būtinas sąlygas Pardavėjui tiekti Pirkimo sutartyje numatytas Prekes;

3.3.2. per Pirkimo sutarties galiojimo terminą nupirkti ne mažiau kaip [30-100] procentų kiekvienos Pirkimo sutarties priede nurodytos Prekės vienetų;

3.3.3. užtikrinti, kad Prekių gavėjai (gydymo įstaigos) priimdami Prekes jas patikrintų ir įsitikintų, kad pristatomos Prekės atitinka Pirkimo sutarties reikalavimus;

3.3.4. už tinkamai pristatytas Prekes atsiskaityti su Pardavėju Pirkimo sutartyje nustatytomis sąlygomis ir tvarka.

3.4. **Pirkėjas turi teisę:**

3.4.1. nepriimti Pirkimo sutarties reikalavimų neatitinkančių Prekių;

3.4.2. prašyti Pardavėjo pateikti visus Prekių atitikimą Konkurso sąlygų reikalavimams, Pirkimo sutarties priede nurodytai Prekių techninei specifikacijai pagrindžiančius dokumentus;

3.4.4. šalių raštišku susitarimu įsigyti Pirkimo sutarties priede nenurodytų, tačiau su pirkimo objektu susijusių prekių, neviršijant 10 (dešimt) procentų pradinės Pirkimo sutarties vertės;

3.4.5. Pirkimo sutartyje nustatyta tvarka tiesiogiai atsiskaityti su subtiekėjais (jei pasitelkiami);

3.4.6. prašyti Pardavėjo pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.1.8 ir 3.1.9 papunkčių reikalavimams;

3.4.7. nustačius, kad Prekės (jų sudėtinės dalys, kai taikoma – pakuotės) neatitinka Pirkimo sutarties 3.1.8 ir 3.1.9 papunkčių nuostatų, reikalauti Pardavėjo pakeisti Prekes į atitinkančias;

3.4.8. Pirkėjas turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises ir pareigas.

**4. Prekių užsakymas, pristatymas ir priėmimas**

4.1. Atskiri Prekių užsakymai pateikiami šalims priimtinu būdu (el. paštu, elektronine užsakymo sistema). Atskirame Prekių užsakyme turi būti nurodomas Prekių kiekis, Prekių gavėjas (-ai) ir pristatymo vietos adresas (-ai), Pirkimo sutarties numeris.

4.2. Prekių pristatymo terminas: 30 (trisdešimt) kalendorinių dienų nuo atskiro Prekių užsakymo gavimo dienos.

4.3. Prekių pristatymo vieta: Užsakymuose Pirkėjo nurodytos gydymo įstaigos Lietuvoje (Prekių gavėjai).

4.4. Pardavėjas pristato Prekes Pirkėjui pagal tarptautinių prekybos sutarčių sąlygas „Incoterms“. Pristatymo sąlygos – DDP (pristatyta, muitas sumokėtas).

4.5. Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Pardavėjui.

4.6. Prekės turi būti pristatomos nepažeistoje gamintojo pakuotėje. Prekės pakuotės ir jos ženklinimo informacija privalo atitikti Lietuvos Respublikos sveikatos apsaugos ministro 2007 m. liepos 10 d. įsakymu Nr. V-596 (aktualią redakciją) patvirtinto vaistinių preparatų pakuotės ženklinimo ir pakuotės lapelio reikalavimų aprašo reikalavimus. Jei pristatomas lygiagrečiai importuojamas vaistinis preparatas, pakuotės ženklinimo informacija turi atitikti Lietuvos Respublikos sveikatos apsaugos ministro 2007 m. kovo 30 d. įsakymu Nr. V-228 (aktualia redakcija) patvirtinto lygiagrečiai importuojamų vaistinių preparatų pakuotės ženklinimo ir pakuotės lapelio reikalavimų aprašo reikalavimus.

4.7. Pardavėjas pasirūpina, kad Prekės būtų pristatytos į priėmimo vietą, suderinus su Pirkėju, o Pirkėjas pasirūpina, kad Prekių gavėjai Prekes patikrintų, įsitikintų jų tinkamumu ir įformintų Prekių priėmimą.

4.8. Prekių gavėjas pasirašo priėmimo-perdavimo aktą (ar kitą priėmimą-perdavimą patvirtinantį dokumentą, pvz. sąskaitą faktūrą) ne vėliau kaip per 5 (penkias) darbo dienas nuo Prekių pristatymo dienos arba per šį terminą nurodo pristatytų Prekių trūkumus Pardavėjui ir Pirkėjui. Jei Prekės atitinka Pirkimo sutarties reikalavimus ir yra tinkamai pristatytos, šio dokumento pasirašymo diena laikoma Prekių perdavimo (pristatymo) diena. Prekių gavėjas pasirašydamas priėmimo - perdavimo aktą (ar kitą lygiavertį dokumentą) garantuoja, kad priima tinkamą Prekių kiekį ir Prekės atitinka Pirkimo sutarties priede nurodytą techninę specifikaciją, Prekės registruotoją bei Prekės pavadinimą.

4.9. Po priėmimo - perdavimo akto (ar kito lygiaverčio dokumento) pasirašymo Prekių atsitiktinio praradimo rizika tenka Prekių gavėjui. Priėmimo-perdavimo akto (ar kito lygiaverčio dokumento) pasirašymo (kai jis pasirašytas abiejų šalių) momentu laikomas Prekės pristatymo momentas.

4.10. Jei atsiranda žemiau nurodytos priežastys, dėl kurių Prekių pristatymas laiku tampa neįmanomas, Pardavėjas, ne vėliau kaip per 2 (dvi) darbo dienas nuo minėtų priežasčių atsiradimo dienos, gali paprašyti pratęsti Prekių pristatymo terminą:

4.10.1. kai Pirkėjas nevykdo savo įsipareigojimų pagal Pirkimo sutartį;

4.10.2. dėl nenugalimos jėgos (*force majeure*) aplinkybių.

4.11. Terminas gali būti pratęstas iki nebeliks Pirkimo sutarties 4.10 punkte nurodytų priežasčių.

**5. Kaina ir atsiskaitymo sąlygos**

5.1. Pirkimo sutartis yra fiksuoto įkainio sutartis, kurios pradinė vertė yra lygi Pirkimo sutarties priede „Techninė specifikacija“ nurodytų Prekių kiekių ir Pardavėjo pasiūlytų šių Prekių kainų sandaugų sumai be PVM.

5.2. Į Prekės kainą (įkainį) yra įskaičiuotos visos tinkamam Pirkimo sutarties įgyvendinimui reikalingos išlaidos, įskaitant Prekių pristatymo išlaidas bei mokesčius.

5.3. Pardavėjas Prekėms taiko tokį PVM tarifą, koks Pirkimo sutarties priede nurodytoms Prekėms yra taikomas pagal Lietuvos Respublikoje galiojančius teisės aktus.

5.4. Už tinkamai pristatytas Prekes Pirkėjas atsiskaito ne vėliau kaip per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Šiame punkte nurodytas mokėjimo terminas (-ai), gali būti pratęstas (-ti), tačiau bet kokiu negali viršyti 60 (šešiasdešimt) kalendorinių dienų.

5.5. Prekės kaina (įkainis) keičiama tik pasikeitus pridėtinės vertės mokesčio (PVM) tarifui. Naujas PVM tarifas taikomas visoms po oficialaus naujo PVM tarifo įsigaliojimo momento pristatomoms Prekėms.

5.6. Bet kuri Pirkimo sutarties šalis Pirkimo sutarties galiojimo metu turi teisę inicijuoti Pirkimo sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Pirkimo sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos) jeigu (0611 Farmacijos gaminiai) vartotojų kainų pokytis (k), apskaičiuotas kaip nustatyta 5.6.3. papunktyje, viršija 10 procentų. Atlikdamos perskaičiavimą šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo:

5.6.1. šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę;

5.6.1. šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę;

5.6.2. perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo;

5.6.3. nauji įkainiai apskaičiuojami pagal formulę:



kur:

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo),

a1 – perskaičiuotas (pakeistas) įkainis (Eur be PVM),

k – Pagal [(0611 Farmacijos gaminiai) vartotojų kainų indeksą apskaičiuotas (0611 Farmacijos gaminiai) vartotojų kainų pokytis] (padidėjimas arba sumažėjimas) (%). „k“ reikšmė skaičiuojama pagal formulę:



kur:

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Sveikatos priežiūros vartojimo prekių ir paslaugų indeksas,

Indpradžia – laikotarpio pradžios datos (mėnesio) [(0611 Farmacijos gaminiai) vartotojų kainų indeksas] Pirmojo perskaičiavimo atveju laikotarpio pradžia (mėnuo) yra paskutinės Konkurso, kurio pagrindu sudaryta ši Preliminarioji sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.6.4. Skaičiavimams indeksų reikšmės imamos šešių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a1“ nurodomas iki šešių skaitmenų po kablelio.

5.6.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

5.6.6. Susitarimas dėl kainos perskaičiavimo (keitimo) pasirašomas ne vėliau kaip per 10 (dešimt) darbo dienų nuo prašymo perskaičiuoti įkainį gavimo dienos.

5.7. Už Pirkimo sutarties priede nenurodytas, tačiau su pirkimo objektu susijusias Prekes, bus apmokėta ne didesnėmis nei šių Prekių atskiro užsakymo dieną Pardavėjo prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis.

5.8. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos DPS Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

5.9. Tiesioginio atsiskaitymo Pardavėjo pasitelkiamiems subtiekėjams (jei pasitelkiami) galimybės įgyvendinamos šia tvarka:

5.9.1. subtiekėjas, norėdamas, kad Pirkėjas tiesiogiai atsiskaitytų su juo, pateikia prašymą Pirkėjui ir inicijuoja trišalės sutarties tarp jo, Pirkėjo ir Pardavėjo sudarymą. Sutartis turi būti sudaryta ne vėliau kaip iki pirmojo Pirkėjo atsiskaitymo su subtiekėjas. Šioje sutartyje nurodoma Pardavėjo teisė prieštarauti nepagrįstiems mokėjimams, tiesioginio atsiskaitymo su Subtiekėju tvarka, atsižvelgiant į Konkurso dokumentuose ir subtiekimo sutartyje nustatytus reikalavimus;

5.9.2. Subtiekėjas, prieš pateikdamas sąskaitą faktūrą Pirkėjui, turi ją suderinti su Pardavėju. Suderinimas laikomas tinkamu, kai Subtiekėjo išrašytą sąskaitą faktūrą raštu patvirtina atsakingas Pardavėjo atstovas, kuris yra nurodytas trišalėje sutartyje. Pirkėjo atlikti mokėjimai Subtiekėjui pagal jo pateiktas sąskaitas faktūras atitinkamai mažina sumą, kurią Pirkėjas turi sumokėti Pardavėjui pagal Pirkimo sutarties sąlygas ir tvarką. Pardavėjas, išrašydamas ir pateikdamas sąskaitas faktūras Pirkėjui, atitinkamai į jas neįtraukia Subtiekėjo tiesiogiai Pirkėjui pateiktų ir Pardavėjo patvirtintų sąskaitų faktūrų sumų;

5.9.3. Tiesioginis atsiskaitymas su Subtiekėju neatleidžia Pardavėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su Subtiekėju, Pardavėjui Pirkimo sutartimi numatytos teisės, pareigos ir kiti įsipareigojimai nepereina Subtiekėjui;

5.9.4. Atsiskaitymai su Subtiekėju atliekami trišalėje sutartyje nurodytomis kainomis;

5.9.5. Jei dėl tiesioginio atsiskaitymo su Subtiekėju faktiškai nesutampa Pardavėjo ir Subtiekėjo nurodyti faktiniai kiekiai / apimtys / mokėtinos sumos, rizika prieš Pirkėją tenka Pardavėjui ir neatitikimai pašalinami Pardavėjo sąskaita;

5.9.6. Atsiskaitymas su Subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Pirkėjui. Mokėjimų terminai, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Pirkėjas įgyja tik tuo atveju, jei jis Subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

5.10. Avansiniai mokėjimai nėra numatyti.

**6. Atsakomybė**

6.1. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. Jei Pardavėjas ne dėl Pirkėjo kaltės vėluoja pristatyti visas ar kai kurias Prekes iki numatyto termino, Pardavėjas įsipareigoja Pirkėjui mokėti 0,05 procentų dydžio delspinigius nuo nepristatytų Prekių kainos už kiekvieną termino praleidimo dieną.

6.3. Pirkimo sutartį ar jos dalį nutraukus dėl Pardavėjo sutartinių įsipareigojimų nevykdymo, Pardavėjas sumoka Pirkėjui 10 (dešimties) procentų baudą nuo nepristatytų Prekių vertės.

6.4. Pirkimo sutarties ar jos dalies nutraukimas nepanaikina teisės reikalauti sumokėti delspinigius, numatytus Pirkimo sutartyje už sutartinių įsipareigojimų nevykdymą iki Pirkimo sutarties/Pirkimo sutarties dalies nutraukimo.

6.5. Pirkėjas turi teisę priskaičiuotų netesybų suma mažinti savo piniginę prievolę Pardavėjui.

6.6. Jei ne dėl Pardavėjo kaltės Pirkėjas sutartyje nustatytais terminais nesumoka už tinkamas Prekes pagal pateiktą sąskaitą faktūrą, Pardavėjo reikalavimu Pirkėjas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos faktūros apmokėjimo termino praleidimo dieną.

6.7. Pirkimo sutarties 3.1.2.-3.1.5. papunkčiuose nurodytų sutartinių įsipareigojimų dėl kiekvienos Prekės atskirai nevykdymas ilgiau kaip 30 (trisdešimt) kalendorinių dienų yra laikomas esminiu Pardavėjo Pirkimo sutarties pažeidimu.

6.8. Pirkėjui neįvykdžius pareigos per Pirkimo sutarties galiojimo terminą nupirkti ne mažiau kaip [70] procentų kiekvienos Pirkimo sutarties priede nurodytos Prekės vienetų ir šalims nepratęsus Pirkimo sutarties galiojimo, Pirkėjas sumoka 10 (dešimties) procentų nuo nenupirktų Prekių vertės dydžio baudą, išskyrus atvejus, kai Pirkimo sutartis nutraukiama dėl Pardavėjo kaltės arba esant 10.4 punkte nustatytoms aplinkybėms arba abipusiu šalių susitarimu.

6.9. Pirkimo sutartį nutraukus dėl vienos šalies sutartinių įsipareigojimų nevykdymo, kita šalis gali reikalauti atlyginti dėl to patirtus nuostolius.

**7. Asmens duomenų apsauga**

7.1. Vykdydamos Pirkimo sutartį šalys įsipareigoja asmens duomenų tvarkymą vykdyti teisėtai – laikydamosi 2016-04-27 priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Pirkimo sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Pirkimo sutarčiai vykdyti, apie tai, kad jų asmens duomenys bus šalių tvarkomi Pirkimo sutarties vykdymo tikslais. Šalys pažymi, kad fiziniai asmenys, kurie yra pasitelkti Pirkimo sutarčiai su šalimis vykdyti ir išvardyti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir šalies nustatyta tvarka tam davė savo sutikimą.

**8. Nenugalima jėga (*force majeure*)**

8.1. Nė viena Pirkimo sutarties šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Pirkimo sutarties įsigaliojimo dienos.

8.2. Jei kuri nors Pirkimo sutarties šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį.

8.3. Jei nenugalimos jėgos (*force majeure*) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties šalis turi teisę nutraukti Pirkimo sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (*force majeure*) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas šalys atleidžiamos nuo tolesnio Pirkimo sutarties vykdymo.

**9. Pirkimo sutarčiai taikytina teisė ir ginčų sprendimas**

9.1. Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

9.2. Visus Pirkėjo ir Pardavėjo ginčus, kylančius iš Pirkimo sutarties ar su ja susijusius, šalys sprendžia derybomis. Ginčo pradžia laikoma rašto, pateikto paštu ar asmeniškai Pirkimo sutarties šalių Pirkimo sutartyje nurodytais adresais, kuriame išdėstoma ginčo esmė, įteikimo data.

9.3. Jei ginčo negalima išspręsti derybomis per 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

**10. Pirkimo sutarties pakeitimai**

10.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama ir kitomis joje nustatytomis sąlygomis ir tvarka (jei taikoma), taip pat Viešųjų pirkimų įstatyme nustatytais pagrindais.

10.2. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama, kai Pirkėjui atsiranda poreikis įsigyti Pirkimo sutarties priede nurodytų Prekių papildomą kiekį neviršijant 50 (penkiasdešimt) procentų pradinės Pirkimo sutarties vertės. Už papildomai įsigyjamas Pirkimo sutarties priede nurodytas Prekes bus apmokėta pagal šiame priede nurodytas Prekių kainas.

10.3. Pirkimo sutartyje nurodytas Prekės tiekimo terminas gali būti keičiamas šalių susitartam laikotarpiui ar visai Pirkimo sutarties trukmei, atsiradus Pirkimo sutarties 4.10 ir 10.8 punkte nurodytoms aplinkybėms.

10.4. Jei dėl nuo Pardavėjo nepriklausančių priežasčių Pirkimo sutarties priede nurodytos Prekės tiekimas į Lietuvos Respubliką yra sutrikęs arba nutrauktas (tai nurodyta Valstybinės vaistų kontrolės tarnybos prie Lietuvos Respublikos sveikatos apsaugos ministerijos (toliau – VVKT) oficialiai skelbiamoje informacijoje), ji šalių susitarimu nutraukimo ar sutrikimo laikotarpiui gali būti keičiama tik į Pirkimo sutarties priede nurodytą techninę specifikaciją atitinkančią Prekę nedidinant Pirkimo sutartyje nurodytos kainos be PVM, tokios Prekės nesant – į neregistruotą vaistinį preparatą ar vardinį vaistinį preparatą, ar vaistinį preparatą, atitinkantį vardinio vaistinio preparato sąvoką, kai nėra galimybės vaistinį preparatą pakeisti kitu registruotu vaistiniu preparatu, atitinkančiu registracijos sąlygas. Jei tokios alternatyvos nėra ar Pirkėjui netinka neregistruotas Prekės analogas, Pardavėjas gali siūlyti Pirkėjui nutraukti Pirkimo sutarties priede nurodytos Prekės tiekimą, kaip įrodymą pateikdamas išrašą iš VVKT apie tokios alternatyvos nebuvimą.

10.5. Pirkimo sutarties vykdymo metu Pardavėjas gali keisti Pirkimo sutartyje nurodytus ir/ar pasitelkti naujus Subtiekėjus. Keičiančiojo ar naujai pasitelkiamo Subtiekėjo kvalifikacija turi būti pakankama Pirkimo sutarties užduoties įvykdymui, keičiantysis Subtiekėjas turi neturėti pašalinimo pagrindų (taikoma Pirkimo sutarties 3.2.2.1 papunktyje nurodytų subtiekėjų atveju).

10.6. Apie keičiamus ir/ar naujai pasitelkiamus Subtiekėjus Pardavėjas turi informuoti Pirkėją raštu nurodant Subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą (jei taikoma) patvirtinančius dokumentus ir gauti Pirkėjo rašytinį sutikimą.

10.7. Nustačius viešuosius pirkimus reglamentuojančiuose teisės aktuose numatytus Pardavėjo pasitelkto ar planuojamo pasitelkti Subtiekėjo pašalinimo pagrindus, Pirkėjas reikalauja Pardavėjo per protingą terminą tokį Subtiekėją pakeisti kitu.

10.8. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Prekių tiekimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam Pirkimo sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą Pirkimo sutarties šalį. Pakeistos Prekių tiekimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

10.9. Pirkimo sutarties vykdymo metu Prekės gali būti keičiamos, Pirkėjui pareikalavus, kad Prekės atitiktų Pirkimo sutarties 3.1.8 ir 3.1.9 papunkčių reikalavimus.

10.10. Visi Pirkimo sutarties pakeitimai įforminami atskiru rašytiniu šalių sutarimu.

**11. Pirkimo sutarties galiojimas**

11.1. Pirkimo sutartis įsigalioja šalims pasirašius ją ir užregistravus VLK. Pirkimo sutartis galioja 12 (dvylika) mėnesių, arba trumpesnį laikotarpį iki bus įvykdyti visi sutartiniai įsipareigojimai ar Pirkimo sutartis bus nutraukta.

11.2. Pasibaigus Pirkimo sutarties 12 (dvylikos) mėnesių laikotarpiui ir Pirkėjui nenupirkus 100 (šimto) procentų Prekių (nurodytų Pirkimo sutarties priede), Pirkimo sutartis laikoma savaime pratęsta dar 12 (dvylikos) mėnesių laikotarpiui arba iki visiško sutartinių įsipareigojimų įvykdymo, jeigu nei viena iš šalių nepareiškė noro jos nepratęsti ar nutraukti, apie tai pranešdama kitai šaliai raštu prieš 10 (dešimt) kalendorinių dienų iki Pirkimo sutarties galiojimo termino pabaigos. Pirkėjas turi teisę siūlyti Pardavėjui pratęsti Pirkimo sutartį trumpesniam nei 12 (dvylikos) mėnesių laikotarpiui, tokiu atveju, šalys sudaro raštišką susitarimą dėl Pirkimo sutarties pratęsimo. Bendra Pirkimo sutarties trukmė, įskaitant pratęsimus, negali būti ilgesnė nei 24 (dvidešimt keturi) mėnesiai, skaičiuojant nuo Pirkimo sutarties įsigaliojimo datos.

11.3. Pirkimo sutartis gali būti nutraukta abipusiu šalių sutarimu, išskyrus kai Pardavėjas padarė esminį Pirkimo sutarties pažeidimą.

11.4. Pirkėjas, įspėjęs Pardavėją prieš 10 (dešimt) kalendorinių dienų, gali raštišku pranešimu vienašališkai nutraukti Pirkimo sutartį dėl esminio Pirkimo sutarties pažeidimo arba kitais, Viešųjų pirkimų įstatyme nustatytais, pagrindais. Nutraukus Pirkimo sutartį ar jos dalį dėl Pardavėjo esminio šios sutarties pažeidimo, Pirkėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Pardavėją į Nepatikimų tiekėjų sąrašą.

11.5. Pardavėjas gali raštišku pranešimu nutraukti Pirkimo sutartį įspėjęs Pirkėją prieš 10 (dešimt) kalendorinių dienų kai:

11.5.1. Pirkėjas dėl savo kaltės nevykdo savo įsipareigojimo pagal Pirkimo sutartį atsiskaityti su Pardavėju už tinkamai pristatytas Prekes ilgiau kaip 60 (šešiasdešimt) kalendorinių dienų;

11.5.2. Pardavėjo tiekiamų prekių kaina padidėja iš esmės, o kainos padidėjimas sudaro ne mažiau kaip 20 (dvidešimt) procentų Pradinės sutarties vertės (įvertinus jos indeksavimą pagal 5.6.punktą, bet Pirkėjas vengia ar atsisako sudaryti susitarimą dėl kainos keitimo pagal Pirkimo sutarties 5.6. punktą per 5.6.6 papunktyje nustatytą terminą ir neištaiso pažeidimo gavęs Pardavėjo pretenziją.

11.6. Pirkimo sutarties nutraukimas nepanaikina šalims teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį, kaip tai numatyta Pirkimo sutarties nuostatose.

**12. Baigiamosios nuostatos**

12.1. Visi šios Sutarties papildymai ir priedai yra neatskiriamos Sutarties dalys ir galioja, jeigu jie pasirašyti Pirkėjo ir Pardavėjo.

12.2. Atsakingais už Sutarties vykdymą yra skiriami šie Pirkėjo ir Pardavėjo nurodyti asmenys (atsiradus būtinybei, šalių atsakingi asmenys gali būti keičiami ir (ar) skiriami papildomi):

|  | **Pirkėjo atsakingas(-gi)**  **asmuo (-enys)** | **Pardavėjo atsakingas(-gi)**  **asmuo (-enys)** |
| --- | --- | --- |
| **Vardas, pavardė** |  |  |
| **Adresas** | Europos a. 1, 03505 Vilnius | Molėtų pl. 75, 14259 Vilnius |
| **Telefonas** |  |  |
| **El. paštas** |  | [info@armila.com](mailto:info@armila.com) |

12.3. Už Pirkimo sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies reikalavimus atsakingas asmuo, paskirtas Pirkėjo vadovo įsakymu.

12.4. Šalys įsipareigoja neatskleisti tretiesiems asmenims Pirkimo sutarties turinio ir kitos informacijos, susijusios su Pirkimo sutarties sudarymu ir vykdymu, be išankstinio rašytinio kitos šalies sutikimo, išskyrus Lietuvos Respublikos įstatymų numatytus atvejus.

12.5. Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

12.6. Šalys susirašinėja lietuvių kalba. Visi šalių rašytiniai pranešimai ar prašymai, kuriuos šalys gali pateikti pagal Pirkimo sutartį, bus laikomi galiojančiais ir įteiktais tinkamai, jeigu asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, elektroniniu paštu, Pirkimo sutartyje nurodytais adresais ar kitais adresais, kuriuos, pateikdama pranešimą nurodė šalis.

12.7 Jeigu pasikeičia šalies adresas ir (ar) kiti duomenys, šalis turi raštu informuoti kitą šalį ne vėliau kaip per 5 (penkias) darbo dienas nuo bent vieno kontaktinio duomens pasikeitimo.

12.8 Pirkimo sutartis sudaroma lietuvių kalba.

12.9. Pirkimo sutartis šalių pasirašoma kvalifikuotu sertifikatu patvirtinamu elektroniniu parašu.

12.9. Pirkimo sutarties priedas: „Peritoninės dializės tirpalų perkamų iš UAB „Armila“ techninė specifikacija“.

**Šalių adresai ir rekvizitai**

|  |  |
| --- | --- |
| **Pirkėjas:**  **Valstybinė ligonių kasa**  prie Sveikatos apsaugos ministerijos  Europos a. 1, 03505 Vilnius  Įmonės kodas: 191351679  PVM mokėtojo kodas:LT100000950313  AB „Swedbank“, banko kodas 73000  a/s LT21 7300 0100 0248 4333  tel. (8 5) 232 2222  el. paštas [vlk@vlk.lt](mailto:vlk@vlk.lt)  Direktorius Gintaras Kacevičius | **Pardavėjas:**  **UAB „Armila“**  Molėtų pl. 75, 14259 Vilnius  Įmonės kodas: 123813957  PVM mokėtojo kodas LT238139515  AB „Luminor bank“, banko kodas 40100  a/s LT45 4010 0424 0003 0802  tel. (8 5) 277 75 96  paštas [info@armila.com](mailto:info@armila.com)  Direktorius Remigijus Mielinis |